London Tower | OpenBuildings
corner of Noorderplaats and Italiëlei, Antwerpen, Netherlands
Copyright: Bram Goots
London Tower 04 © Bram Goots.jpg
London Tower 03 © Bram Goots.jpg
London Tower 02 © Bram Goots.jpg
London Tower 01 © Bram Goots.jpg
Kiril Pavlov updated 58 media, updated, removed 6 media, uploaded 19 media and added a digital reference Verkiesing g’n vry en regverdig, meen onafhanklikes | Netwerk24
Verkiesing g’n vry en regverdig, meen onafhanklikes
Bloemfontein. – Altesaam 27 van die 33 onafhanklike kandidate in die munisipale verkiesing in die Mangaung-metro (Bloemfontein, Thaba Nchu en Botshabelo) het Donderdag uit ’n vergadering van die munisipaleparty-skakelkomitee (MPSK) in die oudito­rium van die Bram Ficher-gebou in Bloemfontein geloop waar die finale verkiesingsuitslae bekend gemaak is.
Die kandidate het ook ’n mosie van wantroue teen die Onafhanklike Verkiesingskommissie (OVK) ingestel, omdat hulle nie glo die munisipale verkiesing was vry en regverdig nie. Dit is omdat die OVK nog nie hul besware oor beweerde onreëlmatighede ten tyde van die verkiesing aangehoor het nie.
Sipho Gxilisha, onafhanklike kandidaat in wyk 32 in Botshabelo, en George Dangala, onafhanklike kandidaat vir wyk 8 in Bloemside 2, sê die vergadering is deur die OVK, die metro en die MPSK gehou.
“Ons het besware binne 48 uur ná die verkiesing aangeteken oor onreëlmatighede ten tyde van die verkiesing wat nog nie aangehoor is nie.
“Daar moet eers na ons besware geluister word voordat uitslae gegee word.”
Gxilisha en Dangala beweer hul groot beswaar is dat bokse met stembriewe in twee motors in Bloemfontein gevind is. Die registrasienommers was van Noordwes. In Botshabelo is volgens hulle ’n klomp bokse met stembriewe in L-seksie in die begraafplaas gevind.
Itumeleng McDonald Mosala, onafhanklike kandidaat vir wyk 39 in Thaba Nchu, beweer ’n klomp stembriewe het ook in Thaba Nchu weggeraak.
David Maduna, onafhanklike kandidaat vir wyk 17 in Bergman Square, Mandela View en Grasland 2, sê die OVK-kantoor se deure het ANC-plakkers op.
“Solank die OVK en die ANC saamwerk, kan die verkiesing nie vry en regverdig wees nie.”
Itumeleng Liba, bestuurder: verkiesingsake van die OVK in die Vrystaat, het gesê gister se vergadering is gehou om finale uitslae van die verkiesing weer te gee. “Politieke partye is tevrede met die uitslae. Almal kan nie wen nie. Daar moet verloorders ook wees. Dit is net die onafhanklike kandidate wat nou ontevrede is.”
Hy sê die OVK se kommissie het reeds Saterdag die verkiesing as vry en regverdig verklaar. Die OVK het nou aan elke munisipale bestuurder die lyste van stadsraadslede se name gestuur wat gewen het. Daardie is die verkose raadslede.
“Die onafhanklike kandidate kan soveel moeilikheid maak soos hulle wil, maar dit gaan nie die uitslae verander nie.”
Liba sê die OVK dra nie kennis van al die beweerde onreëlmatighede nie, maar die pad om te volg is om besware by die kommissie se hoofkantoor in Pretoria in te dien. “Al waarvoor onafhanklike en politieke kandidate gister moes teken, was dat hulle die finale uitslae van die verkiesing op skrif ontvang het,” sê hy.
Uitslae nie pak slae vir Gauteng se regering - premier
EFF se 7 dreig De Lille met radikale optrede
Verkiesing was verstommend